கேள்வி: திராங்கானு சுல்தான் - திரங்கானு சுல்தானகம் பற்றி நீங்கள் என்ன அறிந்துள்ளீர்கள்?
பதில்: தற்போதைய திராங்கானு சுல்தானகம் 1708-ஆம் ஆண்டில் நிறுவப்பட்டது.இதன் முதலாவது சுல்தான்: முதலாவது சைனல் ஆப்தீன் (''Sultan Zainal Abidin I'') தன்னுடைய ஆட்சிப் பீடத்தை கோலா பேராங்கில் நிறுவினார். பின்னர் சில தடவைகள் தன் ஆட்சிப் பீட இடங்களை மாற்றினார். பின்னர், இறுதியாக கோலா திராங்கானுவில் உள்ள புக்கிட் கிளேடாங் (''Bukit Keledang'') எனும் இடத்திற்கு அருகில் நிறுவினார். 18-ஆம் நூற்றாண்டில் கோலா திராங்கானு ஒரு சிறிய நகரமாக இருந்தது. அந்த நகரத்தைச் சுற்றி ஆயிரம் வீடுகள் பரவி இருந்தன எனச் சொல்லப்பட்டது. அக்காலத்தில் ஏற்கனவே சீனர்கள் கோலா திராங்கானுவில் காணப் பட்டனர். அந்தக் கட்டத்தில் கோலா திராங்கானு நகரின் மக்கள் தொகையில் அரைப் பங்கினர் சீனர்கள். அவர்கள் வேளாண்மையிலும், வணிகத்திலும் ஈடுபட்டு இருந்தனர். 1831-ஆம் ஆண்டில் சுல்தான் தாவூத் (''Sultan Daud'') இறந்த பின்னர் தெங்கு மன்சூர் (''Tengku Mansur''), தெங்கு ஓமார் (''Tengku Omar'') ஆகியோரிடையே வாரிசுரிமைப் போட்டி ஏற்பட்டு உள்நாட்டுப் போராக வெடித்தது.
கேள்வி: திராங்கானு சுல்தான் - திராங்கானு கல்வெட்டு பற்றி தகவல் சொல்.
பதில்: Image:Image from page 222 of "Women of all nations, a record of their characteristics, habits, manners, customs and influence;" (1908) (14583641609).jpg உலு திராங்கானு மாவட்டத்தின் தலைநகரான கோலா பேராங்கில் ''(Kuala Berang)'' ஓர் அரேபியக் கல்வெட்டு கண்டுபிடிக்கப்பட்டது. அதற்கு திராங்கானு கல்வெட்டு ''(Terengganu Inscription Stone)'' என்று பெயர். 1303-ஆம் ஆண்டு கல்வெட்டு. அந்தக் கல்வெட்டின் சான்றுகளின்படி, இஸ்லாம் சமயத்தைப் பின்பற்றிய முதல் மலாய் மாநிலம் திராங்கானு என அறியப்படுகிறது. திராங்கானு ஒரு காலக் கட்டத்தில் மலாக்காவின் ஆளுமை மாநிலமாக இருந்தது. ஜொகூர் சுல்தானகத்தின் தோற்றத்திற்குப் பின்னர், திரங்கானு தன் சுயாட்சியைக் கணிசமான அளவிற்குத் தக்க வைத்துக் கொண்டது.